ming030890/wiki-yue-high-quality huggingface dataset:
宮崎駿

宮崎駿（Miyazaki Hayao，1941年1月5號—），筆名秋津 三朗（假名：あきつ さぶろう）、照樹 務（假名：てれこむ），係日本動畫畫家同埋導演，而家喺埼玉縣所澤市度住。

簡歷
宮崎駿喺東京都文京區出世，細個就鍾意畫漫畫同發白日夢。曾經讀過杉並區立永福小學校、杉並區立大宮中學校、東京都立豐多摩高等學校。喺學習院大學政治同經濟部畢業之後，就參加咗東映動畫。1965年10月同佢老婆太田朱美結婚，生咗兩個仔。大仔叫宮崎吾朗，喺1967年[月出世，而家係一個動畫導演。細仔叫宮崎敬介，喺1969年4月出世，係木版畫家。
響1963年到1971年，宮崎駿曾經喺東映動畫公司做。1984年4月，佢同佢老婆創立咗個「雙人」個人事務所。2001年10月1號，三鷹之森知步里美術館正式開張，代表住佢思想藝術嘅夢想國。2003年4月10號美國《時代雜誌》發表「亞洲英雄二十人」，有兩個日本人上咗榜，佢係其中之一。1999年佢話將會減少製作，謠言就話佢個意思係退休。不過2001年出咗《千與千尋》之後，冇乜人再謠言佢退咗休，而佢而家開始攪改編劇多。佢最近嘅作品係《哈爾移動城堡》。宮崎駿嘅動畫新作「崖上的波兒」，2008年夏天喺日本上畫。
2013年9月，宮崎駿退出長篇動畫製作。
宮崎駿喺日本動畫界地位好重要，喺「傻呼嚕同盟」所寫嘅評論書《日本動畫五天王》入面，佢同富野由悠季、庵野秀明、押井守、大友克洋被稱為日本動畫五大天王。

卡通片
1963年 汪汪忠臣藏
1963年 狼少年肯
1964年 格列佛的宇宙旅行
1964年 少年忍者
1965年 大衝撞
1966年 彩虹戰隊羅賓
1968年 太陽王子 霍爾斯的大冒險
1968年 魔女莎莉
1969年 穿長靴的貓
1969年 飛天幽靈船
1971年 動物寶島
1971年 阿里巴巴和四十大盜
1971年 Sarutobi Ecchan。（未搞掂）
1971年 皮皮的長襪
1971年 雷朋三世
1972年 Yuki's Sun（未可以公影）
1972年 Dokonjo Gaeru（拒絕咗）
1972年 熊貓家族
1973年 熊貓、小熊貓之落雨雜技編
1973年 荒野少年
1973年 武士巨人
1974年 阿爾卑斯山的少女、龍龍與忠狗
1975年 無所事事的狗
1976年 尋母三千里（TV）
1977年 小壞熊
1979年 紅髮少女安妮（TV）
1990年 兒時的點點滴滴
1993年 海潮之聲（又譯：聽見濤聲）
1994年 平成狸合戰
2002年 貓の報恩 企畫
2006年 地海傳說 原案
2010年 ちゅうずもう
2010年 借東西の小矮人–亞莉亞蒂（借りぐらしのアリエッティ）
2011年 紅花坂上的海
市道180甲線

市道180甲線 （大灣－新化）係市道180號唯一嘅支線。西南起臺南市永康區大灣，東北至臺南市新化區，全長共計7.376 km 。

行經行政區
全線都喺臺南市境內。
市道真央

市道真央（日文：いちみち まお Ichimichi Mao，1992年2月1號—）係日本女演員兼配音員，響大阪府出世，隸屬Yellow Cab NEXT，以藝名「M·A·O」嘅名義去配音。
代表作有《海賊戰隊豪快者》嘅 Luka Millfy／豪快黃、《極黑的布倫希爾特》嘅和美、《學園孤島》嘅若狹悠里同埋《魔術快斗》嘅中森青子。
市道178號

市道178號（中崙－大匏崙）係一條中華民國市道，西起臺南市安南區長安，東至臺南市大內區大匏崙，全長共計29.686公里。呢市道有一條支線「市道178甲線」，西起臺南市山上區溪州，東至臺南市山上區豐德，全長共計6.082公里。

行經行政區
全線都喺臺南市境內。
市道180號

市道180號 （臺南－新化），係喺臺灣臺南市嘅一條縣道級公路。西起臺南市北區臺南公園，東至臺南市新化區，全長共計11.266 km （公路總局資料）。有一支線。

行經行政區
全線都喺臺南市境內。
市道181號

市道181號 月眉－高樹，係臺灣高雄市、屏東縣兩縣市之間嘅南北向市道。北起高雄市杉林區月眉，南至屏東縣高樹鄉，全長共計19.752公里（公路總局資料）。
市郊

市郊，又叫近郊，係指喺郊區同市區之間嘅地區，多數都以住宅發展為主，建築密度比市區低。
往灣洲

往灣洲（英文：Double Island或者Wong Wan Chau）係香港新界北區印洲塘南面一個島，面積2.13平方公里，島上面冇人住，得香港外展訓練學校嘅訓練基地。
往復運動

往復運動（reciprocating motion）喺力學上係指反覆式嘅上下（或前後）直線郁動。
往日時光

《往日時光》係由克明填詞，烏蘭托嘎作曲，宋協民演唱。
往灣

往灣係香港新界北區往灣洲嘅海灣，喺往灣洲南部，對住黃竹角海，嗰度有香港外展訓練學校嘅訓練基地。
往事只能回味·愛人去不回

《往事只能回味·愛人去不回》係臺灣歌手尤雅喺1971年由可登唱片出嘅專輯。

簡介
呢隻碟收錄咗12隻歌。
往復式引擎

往復式引擎（reciprocating engine）係熱引擎一種。用一條或者多條往復噉郁嘅活塞嚟將壓力轉化成旋轉性嘅郁動。
徐汶緯

徐汶緯（Rayman Chui，1981年—），係香港建制派（商界親中派）政治人、飲食界人士，金記控股主席，主張愛國者治港，亦係2021年香港十大傑出青年得主。
喺2021年9月，佢當選成為香港特别行政區選舉委員會委員（飲食界）。
喺2021年12月，佢參選2021年第7屆香港立法會選舉（飲食界），但輸咗俾角逐連任嘅張宇人。
徐河俊

徐河俊（1989年9月19號—）係大韓民國男演員。
徐涇東站

徐涇東站係上海地鐵2號綫一個地鐵站，喺青浦區。個站2010年3月16號啟用。
徐溢

徐溢（Xu Yi，1989年3月22號—），係中國演員，湖北黃石人，武漢大學藝術系畢業。2016年4月，佢幫騰訊到美國訪問打最後一場波嘅NBA球星高比拜仁，畀網民留意到而出名。
徐浩

徐浩（英文：Terry Chui，1982年7月24號—），本名徐浩邦，係香港男歌手，2008年以組合「V」嘅成員出道，解散後曾短暫單飛發展，之後退居幕後，幫唔少香港歌手寫歌。
徐海燕

徐海燕（粵拼：ceoi4 hoi2 jin3；簡化字：徐海燕；吳語拼音（上海片）：ʑi13 hᴇ34 i34；英文：Denovo Xu；1978年—2017年9月6號），花名Denovo、豆腐、D姐，係中國大陸嘅氼水員同基因測序科學家，亦係GUE（英文：Global Underwater Explorers）屬下嗰七位中國大陸成員之一，上海人，有星加坡綠卡。曾經攞過GUE屬下嘅技術氼水二級證書，亦加入過科學松鼠會同出版過十篇同技術氼水有關嘅專欄，重翻譯過《神經浪遊者（英文：Neuromancer）》嗰本書。
2017年9月6號中午，佢同孫昊喺河北唐山遷西縣同班氼水發燒友落去潘家口水庫做水底長城探險。按原定計劃，佢同孫昊一齊會喺兩個鐘之後出水，但三個鐘之後都冇返嚟。團隊其他氼水員以為佢出事而落水底搵佢哋，結果乜都冇。第二日朝頭早，遷西縣啲差佬收到保安話水庫爆出人口失蹤案，懷疑徐海燕同孫昊出事。差佬收到水之後馬上組織咗潘家口水庫嘅差館、河北省刑警大隊、藍天救援隊同埋9958救援平臺嚟參加氼水搜救，搵足十二日十一夜，最後喺水底63.2米地方搵到佢同孫昊嗰兩條鹹魚出嚟。據公安估計，有可能係電魚船做嘢時賴低咗手尾或有人睇到漁船拎走咗浮標而出單大頭佛。
寒戰

《寒戰》（英文：Cold War）係一部喺2012年上映嘅警匪題材嘅港產片，由陸劍青同梁樂民執導，郭富城同梁家輝主演。呢套戲係第17屆韓國釜山電影節嘅開幕影片，喺2012年11月8號喺香港同中國大陸上映。呢部電影喺第三十二屆香港電影金像獎上榮獲最佳電影等合共9個獎項。
電影名稱寒戰代表香港警務處內部嘅最高級別行動代號，因此劇情論及一宗「驚天大案」。
呢套戲喺2016年推出續集《寒戰II》。

創作
喺2011年10月至12月之間喺香港拍攝。
寒亭區

寒亭區係中國山東濰坊一個市轄區，總面積786平方公里，人口35萬。
寒山潛龍

《寒山潛龍》（英文：Ghost Dragon of Cold Mountain），係香港無綫電視製作嘅古裝偵探電視劇，由馬國明、敖嘉年、陳國邦、李詩韻、林夏薇同曹永廉領銜主演，監製羅永賢。呢套劇用一個虛構嘅宋代查案機關做主題。
寒帶氣候

寒帶氣候係其中一種氣候，全年都凍，無明顯夏季，最熱嗰個月至多都只有攝氏10度，主要集中喺北極圈同南極圈入面嘅極地地帶。
寒戰II

《寒戰II》（英文：Cold War 2），係2016年上畫嘅港產片，《寒戰》續集，由郭富城、梁家輝、楊采妮、文詠珊、周潤發、彭于晏、李治廷、楊祐寧主演，陸劍青同梁樂民執導。
呢套戲喺2016年7月8號上畫，同年9月14號落畫，票房收到66,244,171港紙，係香港電影史上最賣座嘅中文電影。

故仔
套戲講述經過寒戰行動之後，劉傑輝雖然升做警務處處長，但啲兇徒唔單止逍遙法外，重將行動升級，綁架咗劉嘅老婆同個女，佢除咗要救自己妻女，同時重要同身邊同僚進行權力博弈。
呢齣片獲得第53屆金馬獎3項提名，同埋第36屆香港電影金像獎10項提名。
廣靈

廣靈（紅色）喺大同市嘅位置圖。
廣靈係中國山西大同一個縣，總面積1283平方公里，人口18萬。
廣順

廣順係後周皇帝郭威嘅第一個年號，相當於公元951年到953年，前後總共3年。
廨

廣州府側邊，有東公廨，有西公廨。
廨（粵拼：gaai3 ），官衙屋宇一種，本身畀官吏住，或兼辦公務，或兼倉庫。然而有錢會另建私宅。至早漢就有，至少用到大清。按唔同亦會叫公廨、郡廨、縣廨、官廨、治廨、廨館、廨宇、廨舍等等，甚至按職如將軍廨、尹兆廨、丞廨、訓導廨、教授廨等等。唔止唐人地方有，日本都有。日本公廨有所謂公廨田、公廨稻、公廨錢。舊日俸祿糧幾多石計，亦有咁必要。實情隋唐有公廨田，同來補助官吏供給。
唔少字典解廨，都解做官署。然而由文獻睇，廨實情畀官吏棲息屋宇。牛若麟重修治廨記咁寫，「既立聽政之堂、必立棲息之廨」。
漢王充論衡咁寫，「星之在天也、為日月舍、猶地有郵亭、為長吏廨也。」可見廨為長吏屋宇，會留喺度住。南朝，顏之推顏氏家訓，「梁孝元在江州時、有人為望蔡縣令、經劉敬躬亂、縣廨被焚、寄寺而住」。又蕭繹金樓子又咁寫「夜還向城、入南郡空廨、無牀席、地寢至旦」廨空咗無牀，要瞓地下，見到廨可以瞓。由此可見廨畀官吏住。
大清同西方治外法權影響，喺上海開咗衙門，叫會審公廨，以大清律例、用來審理大清國人，同唔受治外法權嘅人。會審即大清同外國派人會審。依個到中華民國重有，但後來廢咗。
大明大清時，臺灣土著亦有公廨，族中廟堂議事，又兼未成年住所 。

名
廨，廣東話一直讀解讀界，大清時字典並無其他讀法。二十世紀中，字典就加咗懈音。
正寫廨，跟⼴部。之不過，大清時文獻好多時寫𪠘，跟⼚部。
廣饒

廣饒係中國山東東營一個縣，總面積1138平方公里，人口49萬。
彝族

彝族係中國其中一個少數民族，主要住喺雲南、四川同貴州，人口900萬。
形式語言

形式語言（formal language）係每一個字都有精確定義嘅語言，相對於日常講嘢用嘅自然語言。
例子可以睇吓程式語言噉。
彝良

彝良係中國雲南昭通一個縣，總面積2884平方公里，人口52萬。
形容詞

形容詞（粵拼：jing4 jung4 ci4；英文：adjective）係種詞性，專門用嚟修飾名詞，譬如形容佢嘅性質、狀態、屬性。

語序
睇埋：語序
粵語同英文啲形容詞正路會擺喺名詞前面。
但有啲語言興將形容詞會擺喺名詞後面，例子有法文同越南話。
形式文法

形式文法（英文：formal grammar）係指一套指明一種語言（可以係自然語言，但又可以係程式語言等嘅形式語言）入面點樣組成合理嘅句子嘅法則。
形式化方法

形式化方法（formal methods）係理論電腦科學嘅一門，泛指一啲用嚟描述、開發同驗證軟件同硬件系統嘅數學方法。呢啲方法會用數學模型描述軟件同硬件系統，幫分析者手分析個系統，例：個電腦系統嘅運算速度有條公式表示個速度受邊啲因素影響，分析者如果知道嗰啲因素嘅數值，佢就可以用條公式計出個電腦系統嘅運算速度，等佢知道個系統應該要點樣設計（嗰啲因素要喺乜嘢數值）；喺呢點上，電腦科學同第啲工程學領域一樣－用數學模型模擬一個系統，並且靠呢啲模型對系統嘅設計作出思考，最後設計出更加能夠幫手達到目的嘅系統。形式化方法好多時會用到運算理論、訊息論同程式語言理論上嘅知識，而且可以話係軟件工程嘅理論基礎。
形式系統

形式系統（formal system）係數學同邏輯學等領域上嘅一個概念。一個形式系統會有若干條公理（axiom；指可以當係不證自明嘅命題），然後按某啲法則，推導一啲定理（theorem）出嚟。
巴打秘景遊

《巴打秘景遊》（英文：The North Faces）係香港無綫電視嘅本地遊節目，由陳浚霆、曾展望、焦浩軒、梁敏巧主持，由2022年7月3號到7月4號禮拜一、二22:30到23:15喺翡翠台播出。節目介紹新界東北部嘅景點，包括沙頭角、荔枝窩同鴨洲。
呢個節目係由香港旅遊發展局為咗推廣新界東北部嘅本地遊而贊助製作，同期播出嘅同類節目重有香港電視娛樂嘅《邊界綠遊遊》。
巴德傑斯省

巴德傑斯省（波斯文：د بادغيس ولايت‎）係南亞國家阿富汗嘅卅四個省之一。
2013年全省人口有499,393人2021年估計係559,297人。。
巴德爾戰役

巴德爾戰役，又譯拜德爾戰役，係回教史上一場重要戰役，624年3月13號喺阿剌伯半島西部打，嗰時穆罕默德帶領搬到麥地那嘅穆斯林打贏麥加嘅古萊什貴族。
巴德瑪

巴德瑪（1940年—）係內蒙古女歌手、演員，其中父母係當地歌手，受家庭熏陶自幼學習民歌並經常參加群眾文藝活動，佢演唱嘅長調民歌質樸優雅，具有好強嘅感染力，並通過內蒙古電台、電視台錄製成多種節目形式廣泛傳播。其中代表歌曲有《白灰馬》、《棗紅色的赤兔馬》、《富饒美麗的阿拉善》及《查干套海家鄉》。
2015年9月佢憑電影《諾日吉瑪》贏得第30屆金雞獎最佳女主角。
巴德列克·韋留赫

巴德列克·韋留赫（德文：Patrick Weihrauch；1994年3月3號—），香港媒體譯做韋赫洛治，係德國嘅足球員，司職前鋒，而家效力緊德國甲組足球聯賽球隊拜仁慕尼黑。
巴彥烏列蓋

巴彥烏列蓋（Баян-Өлгий）係蒙古一盟，首府烏列蓋。
巴德夏希清真寺

巴德夏希清真寺係巴基斯坦一座清真寺，喺頻渣別省嘅拉合爾，喺蒙兀兒汗國時期嘅1673年起好，曾經係全國最大清真寺。
尼日利亞奈拉

奈拉（英文：naira，符號：₦，代碼：NGN）係非洲尼日利亞嘅法定貨幣，由尼日利亞中央銀行全權負責發行。
貨幣符號係U+20A6 ₦ naira sign。
尼斯蔚藍海岸奧林匹克體操會

尼斯蔚藍海岸奧林匹克體操會（英文：OGC Nice），係法國尼斯嘅一間職業足球球會，依家踢緊法國甲組足球聯賽‎。
尼斯湖水怪

尼斯湖水怪（粵拼：lei4 si1 wu4 seoi2 gwai3；英文：Loch Ness Monster）係傳說中生活喺蘇格蘭尼斯湖嘅水怪。
尼斯湖每年都吸引咗世界各地嘅遊客，個個都希望能一睹水怪嘅真面目；同時都吸引咗好多科學家同探險者，數百年嚟有過無數次水怪搜捕行動，都失敗嗮。喺1980年代，科學家用先進嘅聲納定位儀探查過成個尼斯湖，乜都搵唔到。
尼日利亞國歌

起身啦，國人！聽尼日利亞叫（英文：Arise, O Compatriots）係尼日利亞嘅國歌，響1978年採用。

譯做廣州話
起身啦，國人，聽尼日利亞叫，
為我哋祖國效勞，熱情、力量同忠誠。
我哋英雄以前嘅辛勞，永遠唔會成為徒勞，
盡心盡力咁效勞，國家享自由和平團結。
上帝造萬物，引導我哋嘅偉業，
指示我哋嘅領導，帮我哋青年知道真理，
成長嘅熱情真誠可靠，生活嘅實在與正道，
達到崇高嘅目標，建設國家實現平安公道。
尼日利亞足球代表隊

尼日利亞足球代表隊係代表尼日利亞嘅足球隊，由尼日利亞足球總會打理，會出席國際足球賽事好似世界盃同非洲國家盃咁。
尼日河

尼日河（巴巴文：gher ）又叫尼日爾河，係非洲西部主要嘅河，長4,180公里，係非洲第三長嘅河。尼日河由畿內亞開始，經馬里、尼日爾同尼日利亞流入大西洋畿內亞灣。

詞源
尼日嘅Boubon河岸邊嘅商業活動
尼日河喺唔同地區嘅唔同語言入面有唔同嘅名稱：
富拉語：Maayo Jaaliba 𞤃𞤢𞥄𞤴𞤮 𞤔𞤢𞥄𞤤𞤭𞤦𞤢
曼丁語：Jeliba ߖߋ߬ߟߌߓߊ߬ 或 Joliba ߖߏ߬ߟߌߓߊ߬ 「大河」
圖阿雷格語：Eġərəw n-Igərǝwăn ⴴⵔⵓ ⵏ ⴴⵔⵓⵏ 「河中嘅河」
宋海語：Isa 「條河」
扎爾馬語：Isa Beeri 「大河」
豪薩語：Kwara كوَرَ
努佩語：Èdù
約魯巴語：Ọya 「係依據約魯巴女神Ọya嘅名，據信佢象徵住條河」
伊博語：Orimiri 或 Orimili 「大水」
伊佐語：Toru Beni 「條河水」
最早使用「尼日」呢個名嚟形容條河嘅係利奧·非洲人喺佢嘅Della descrittione dell’Africa et delle cose notabili che ivi sono（1550年出版嘅意大利書）入面。[未記出處或冇根據] 不過，「Nigris」呢個名早已被用嚟形容西非嘅其中一條河，係由大普林尼同索利努斯等人提到過嘅。 呢條河係咪而家嘅尼日河，定係當時叫做Ger（而家叫做Oued Guir，喺摩洛哥）嘅河，仲有討論空間。當時嘅Nigris據講分開咗「真正嘅非洲」同南邊嘅（西）埃塞俄比亞土地，而呢個名（同埋Ger河嘅名）好可能係嚟自柏柏語嘅「gr-n-grwn」意思係「河中之河」，同而家圖阿雷格語叫尼日河嘅名稱一樣。 由於廷巴克圖係主要撒哈拉以南貿易路線通向地中海嘅南端，所以大部分歐洲對呢個地區嘅知識都係嚟自嗰度。
中世紀歐洲地圖將「尼日」呢個名套喺條河中段，依家嘅馬里境內，但將「Quorra」（「Kworra」）套喺條河下游，即而家嘅尼日利亞，因為當時冇認到佢哋係同一條河。 當歐洲殖民國家喺16、17世紀開始派船去西非沿岸時，往往以為塞內加爾河係尼日河嘅出海口。尼日河三角洲經過紅樹林沼澤同數千條分流河流入大西洋，延伸超過160公里（100英里），當時畀人認為係沿海濕地。直到18世紀孟戈·帕克嘅訪問，佢順住尼日河行落去，並探訪咗當時嘅薩赫勒大帝國，歐洲人才正確識別出尼日河嘅走向，並將呢個名套用到全條河。
現代嘅尼日利亞同尼日兩個國家都係以條河命名，標誌住殖民時期列強對「上游」、「中游」同「下游」尼日河流域嘅國土爭奪，呢場鬥爭發生喺19世紀末期嘅瓜分非洲。

氣候
作為西非撒赫勒地區嘅一部分，尼日爾河嘅氣候特徵係全年高溫；由10月到5月嘅漫長而強烈嘅旱季；同埋同西非季風有關嘅短暫而不規則嘅雨季。

地理
從太空可見尼日爾河嘅大彎，喺啡色嘅薩赫勒同熱帶草原中形成一道綠色嘅弧。左邊嘅綠色區域係內陸尼日爾三角洲，而最左邊係塞內加爾河嘅支流。
喺尼日爾河寬闊部分代博湖中心島上嘅泥屋
尼日爾河係一條相對清澈嘅河流，佢嘅泥沙含量只有尼羅河嘅十分之一，因為尼日爾河嘅源頭喺古老嘅岩石中，提供唔到太多淤泥。 同尼羅河一樣，尼日爾河每年都會氾濫；呢個過程由9月開始，11月達到高峰，到5月結束。 河流嘅一個特別之處係內陸尼日爾三角洲，佢形成於河流坡度突然減少嘅地方。 結果係形成咗一個由辮狀河、沼澤同大湖組成嘅地區；季節性洪水令三角洲喺漁業同農業方面都非常高產。
喺尼日爾河上划船返嚟嘅男仔（2022年）
河流喺內陸三角洲嘅塞古同廷巴克圖之間，因滲漏同蒸發損失咗差唔多三分之二嘅潛在流量。喺莫普提流入三角洲嘅巴尼河嘅水量唔足以彌補呢啲損失。平均損失估計每年有31立方公里，但每年嘅差異好大。 之後，河流會同各種支流匯合，但同時都會損失更多水分因為蒸發。喺1980年代之前，估計每年流入尼日利亞嘅水量係25立方公里，而喺1980年代期間則係13.5立方公里。
最重要嘅支流係貝努埃河，佢喺尼日利亞嘅洛科賈同尼日爾河匯合。喺尼日利亞，支流嘅總水量係流入尼日利亞水量嘅六倍，喺1980年代之前，河口附近嘅流量每年有177.0立方公里，而喺1980年代期間則有147.3立方公里。

河道
尼日爾河嘅地圖，顯示咗佢嘅流域同「內陸三角洲」
尼日爾河嘅路線係主要河流中最不尋常嘅之一，呢個迴力鏢形狀令地理學家困惑咗兩個世紀。佢嘅源頭（坦巴昆達）距離大西洋240公里（150英里），但河流直接遠離大海流向撒哈拉沙漠，然後喺古城廷巴克圖附近突然向右轉，向東南方向流向幾內亞灣。呢個奇怪嘅地理形態似乎係因為尼日爾河係兩條古老河流組合而成。上尼日爾河，由廷巴克圖以西嘅源頭到現今河流喺廷巴克圖附近嘅彎位，曾經流入廷巴克圖東北方向而家已經乾涸嘅湖泊，而下尼日爾河則由廷巴克圖南面開始，向南流入幾內亞灣。隨住時間推移，下尼日爾河嘅上游侵蝕導致河流襲奪，上尼日爾河俾下尼日爾河襲奪咗。
河流嘅北部，即「尼日爾河彎」，係一個重要嘅地區，因為佢係撒哈拉沙漠嗰部分嘅主要河流同水源。呢個令到佢成為跨越西撒哈拉貿易嘅焦點，同埋馬里帝國同加奧呢啲撒赫勒王國嘅中心。周圍嘅尼日爾河流域係蘇丹省嘅獨特自然地理區域之一，而蘇丹省又係更大嘅非洲大陸自然地理分區嘅一部分。

流域
尼日爾河流域位於非洲西部，覆蓋咗非洲大陸嘅7.5%，橫跨十個國家。
尼日爾河流域：各國面積同降雨量
尼日爾河嘅水文測量站
喺博馬迪嘅尼日爾河
展覽會中途遊樂場

展覽會中途遊樂場（英文：midway）係指展覽會或者博覽會入面設置嘅臨時遊樂園，入面可能有機動遊戲、遊戲攤位、嘢食賣等等。
展栗下

展栗下，英國民歌亦童謠，或改自古調，作曲不詳，作詞亦不詳。有無數版本，曲調各有變化，歌詞亦各有異。展栗下講有樖好栗樹，枝葉伸下展下，大到用得來遮陰，之後講栗下種種事。第一句必講展栗下，而民歌第二句講坐咗你同我。
十七世紀英國，當地人已當粟做糧食。然而歌名，大可能出自首詩。
一八四〇年，美國詩人朗啡勞，以村鐵匠同展栗下為題，作咗首詩，皆因鐵匠有屋喺大樖栗之下，第一句寫展栗下，後面就講鐵匠。靈感取自街上一樖栗樹，後尾澄清為馬栗。佢行去哈佛大學會經過樖樹。詩人美國歐洲都出名，好多讀者，首詩都多人知。好多年後擴闊條街，斬咗樖栗。啲細路中意佢，用嗰樖栗木做咗造張椅，喺佢實齡七十二歲生日送畀佢。英國域多利女王侍從，芸芸詩人當中只識佢，可見幾咁出名。
第一次世界大戰，同第二次世界大戰之間。英國二十世紀二三十年代，興起社交舞，而世界童軍運動興起，營火會流行，文學上亦有一波興盛。支歌借過詩文，或自跳舞流行，或自表演流行，又或出自更早時期，借用舊調，再譜文字，莫能講清。由於管弦樂版題及，而起源又咁曖昧，故有多番討論。一九四〇年做過考究，曲調演變，上追到十六世紀，變過好多支歌。
唱遊一種，展栗下個展，伸手展臂，兩手頭上合半圓。擺手亦有民俗古意，上拱講天堂，下垂話墳頭。
一九三八年九月，英國出咗首流行曲版，第二句寫成我愛你，你愛我，十二月有翻唱，跟住一九三九年美國又有翻唱。呢個版本幾流行，亦後來電影出現過。約莫同期，佐治柯維名著一九八四借用再改編，第二句變成我出賣你，你出賣我，人人講大話，顛倒黑白。主角相遇栗樹咖啡座，後互相背叛，都幾諷刺。一九三九年美國，捷克猶太人作曲家編成同名管弦樂賦格曲，串埋英國流行歌。日本版大栗木下，戰後又有友竹正則唱遊版本，幼稚園都會唱，不過喺之前已有其他譯版。由此可見支歌幾咁有文化意義。

各地
英文表記Under the spreading chestnut tree，又記Beneath the Spreading Chestnut Tree，又或'Neath the Spreading Chestnut Tree，又或The Chestnut Tree。日文大きな栗の木の下で，又或者おおきなくりのきのしたで。
展覽

展覽，又叫展覽會，係特定時間入面陳列展品畀人參觀嘅活動，展覽類型通常都有藝術展覽、貿易展覽、消費展覽等。
展拓香港界址專條

《中英展拓香港界址專條》 （英文：Convention between Great Britain and China Respecting an Extension of Hong Kong Territory）係響1898年6月9號，由大清同埋英國響北京簽訂。
專條內容係，英國向清廷租借香港九龍界限街以北、深圳河以南嘅地方，同埋附近包括大嶼山等二百幾個島，將香港境址擴展到后海灣同大鵬灣，為期99年，直至1997年6月30號為止。不過，清政府同時間保留九龍寨城嘅管治權，兼且繼續喺九龍寨城派駐官員。

建議
專條地圖，初地界係沙頭角河同深圳河口
修正後係沿沙頭角河同深圳河
擴展九龍界址，係1894年由遮打向港督羅便臣提出嘅。
當時香港島同九龍半島無險可守，香港個港亦唔係全個喺英治之下，有部份係大清。一旦其他敵對歐洲勢力打入香港，又或者喺大嶼山等島駐紥，到時會無得守。而且當時香港島有人口密集，鼠疫橫行，需要分散人口減低風險。同埋，香港島同九龍半島亦都無可能糧食自足，重有係工業亦要地發展。
之後由The Chamber of Commerce、The China Association同埋The Navy League力推，尤其係後者。而英國海軍同陸軍都有份提防務意見。港督羅便臣推動英國政府。而英國駐華公使竇納樂（Claude MacDonald）同大清打交道。

談判
1898年3月，俄國迫大清租旅順同大連共25年，引起英國不安，所以英國借勢迫大清租威海衞同等年期，7月1號簽《訂租威海衛專條》。同時訂下如果廣東、廣西有任何租借地，會另要求租地以求平衡。同期3月，法國想染指廣東、廣西，4月迫大清租廣東西部嘅廣州灣。英國乘機以平衡勢力為由，竇納樂迫大清畀英國擴址200英里，6月9號簽下《展拓香港界址專條》，租99年。之後11月16號，大清亦迫住租廣州灣畀法國。

移交
香港總督接收新界公告
1898年6月9號簽訂之後，香港本埠並無即時公告。10號，香港本地仍然未知結果，會否全部仰或部份。
英人並無卽時收地，而係等到調查完，勘定界，諗定方針先做，先至收。原因定喺一八九八年四月十七號正式接收，因爲鄉民開打新界六日戰，結果提早一日，喺四月十六號，喺九龍城同大埔升旗接收新界。
快樂年華

《快樂年華》係香港興發影業公司喺1967年嘅一部粵語片，由莫康時執導，蕭芳芳、周驄主演。

情節
故事係講海外畢業回流嘅陳美玉加入爸爸嘅服裝公司，認識咗服裝設計師鍾秉軒。佢哋喺工作上有好多磨擦，但又互不遷就，導致不和。其實佢哋兩個都有交筆友嘅習慣，後來先發現... ...。
快樂數

快樂數（英文：Happy number）有以下嘅特性：喺畀定嘅進位制下，嗰個數字所有數位（digits）嘅平方和，得到嘅新數再次求所有數位嘅平方和，咁重復進行，最後結果都一定係1。
以十進位為例：
28 → 22+82=68  → 62+82=100  → 12+02+02=1
32 → 32+22=13  → 12+32=10   → 12+02=1
37 → 32+72=58 → 52+82=89  → 82+92=145  → 12+42+52=42  → 42+22=20  → 22+02=4  → 42=16  → 12+62=37……
因此28同32係快樂數，而喺37嘅計算過程中，37重復出現，繼續計算嘅結果只會係上述數字嘅循環，唔會出現1，因此37唔係快樂數。
唔係快樂數嘅數稱為唔快樂數（英文：unhappy number），所有唔快樂數嘅數位平方和計算，最後都會進入 4 → 16 → 37 → 58 → 89 → 145 → 42 → 20 → 4 嘅循環中，但開始循環嘅第一個唔一定係4。
喺十進位下，100以內嘅快樂數有（OEIS數列A007770）：1, 7, 10, 13, 19, 23, 28, 31, 32, 44, 49, 68, 70, 79, 82, 86, 91, 94, 97, 100，共20個。

快樂數表格
以下係細過100嘅快樂數表格，綠色數字表示佢係快樂數，紅色數字表示佢係唔快樂數嘅循環。
以下係100至細過200嘅快樂數表格，綠色數字表示佢係快樂數，紅色數字表示佢係唔快樂數嘅循環。
以下係200至細過300嘅快樂數表格，綠色數字表示佢係快樂數。
300以內嘅快樂數冇其中一位係5，300以內嘅數其中有一位係5，佢一定唔係快樂數。
以下係300到小過400嘅快樂數表格，綠色數字表示佢係快樂數。
以下係400至小過500嘅快樂數表格，綠色數字表示佢係快樂數。
發現10*10、100*100、1000*1000等表格嘅快樂數表格有線對稱。

快樂質數
喺十進位下，300以內嘅快樂質數有（OEIS數列A035497）：7, 13, 19, 23, 31 , 79, 97, 103, 109, 139, 167, 193, 239, 263, 293，共15個。
快樂女聲

2009快樂女聲：湖南衛視喺2009年舉辦嘅選秀活動。
2011快樂女聲：湖南衛視喺2011年舉辦嘅選秀活動。
快樂家族

快樂家族係2006年湖南衛視打造嘅主持團隊，係湖南衛視綜藝節目《快樂大本營》主持人，由何炅、李維嘉、謝娜、杜海濤、吳昕5人組成。2010年快樂家族發行首張專輯《快樂你懂的》，專輯銷量破10萬張，並喺2010年獲得「MusicRadio 中國 TOP最受歡迎組合」等獎項。
快樂大本營

節目曾獲得1998年金鷹獎同多個大獎，並為2009年全國收視率最高嘅娛樂節目。2013年上映由「快樂家族」領銜主演嘅電影《快樂大本營之快樂到家》票房順利突破1.5億，並擠身當周國際票房排名前10。
2014年9月，喺上海杜莎夫人蠟像館嘅安排下，何炅嘅蠟像喺0927期節目中揭幕。何炅係全球第一位親身動手參與蠟像制作嘅藝人，大本營都成為全球首間受邀進入蠟像制作工坊採訪拍攝嘅媒體，一同前往嘅吳昕都難得製作咗手部蠟像，珍藏紀念。10月1號起，蠟像喺上海杜莎夫人蠟像館展出。
2015年9月，受南韓釜山政府邀請，吳昕同杜海濤代表快樂家族到釜山同鄭容和同李鐘碩拍攝節目，內容喺0912期播出。而作為釜山政府邀請嘅首批藝人，佢哋嘅手印將刻印喺釜山電影大道上。

播出時間
首播頻道係湖南衛視，從1997年開播到依家。早期嘅播出係喺星期五，但係為咗遷就當時仲係大學教師嘅何炅而改喺星期六。
依家嘅播出時間係每個星期六夜晚8點20分。重播時間係每個星期日中午12點。海外觀眾重播平台：湖南國際頻道（138ku國際版）星期六夜晚7點30分
由於播出前會有接近5分鐘嘅廣告，真正播出時間會稍遲。
當遇到一些重大嘅事件，嗰個節目都會讓路。例如喺小長假同春節國慶期間會重播過去嘅節目；喺汶川大地震規定之哀悼日時都曾經停播過；2010年11月27號因轉播廣州亞運會閉幕式同配合電影《趙氏孤兒》宣傳而延後一天至11月28號播放，2015年9月5號因紀念反法西斯戰爭勝利70周年而延後一天至9月6號播放。

片頭變遷
1997年開播之際使用紫藍色片頭，片頭當中暗藏湖南衛視台標。
2002年改版為橙黃色五色圓片頭，五色圓各分別寫著「快樂大本營」5個字。
2006年再次改版，為多個何炅跳舞的片頭。
2007年因「快樂家族」嘅誕生，片頭再次改版為「快樂家族」篇片頭。
2009年片頭再次改版，為「快樂家族」進城堡片頭。
2011年片頭再次改版，為「快樂家族」相聚嘅白色背景片頭，同樣推出主題歌《快樂你懂的》。
2012年5月片頭稍作改變，剩係去掉彩色泡泡，大致片頭同背景音樂不變，重係2011版嘅。
2015年7月因快樂大本營18周年慶，片頭重大改版，為機器人太空篇片頭，內含「快樂家族」穿宇航服相聚。

節目主持人
1997年開播時嘅首批主持人係李湘同李兵
1998年3月由李湘同海波主持，期後海波離開，何炅加入
1999年李維嘉加入
2000年謝娜加入主持一段時間，之後離開，2002年再次加入
2004年李湘離開，由何炅、謝娜同李維嘉主持
2005年7月快樂大本營改版，因而停播一段時間。同時李湘退出
2006年10月舉辦了主持人選秀大賽《閃亮新主播》，至2007年快樂大本營選出新一代主持團體「快樂家族」：何炅、李維嘉、謝娜、吳昕同杜海濤
2013年7月謝娜去美國遊學，7月27日一期起由其餘四人主持，直至9月14日一期謝娜回歸
2015年1月杜海濤因錄製湖南衛視節目《奇妙的朋友》而缺席2015150110同20150117期嘅節目錄製
2015年5月杜海濤因錄製湖南衛視節目《真正男子漢》而缺席2015150502期嘅節目錄制
2015年11月謝娜去美國休息一個月而缺席2015151128期嘅節目錄制

開場
每次快樂家族同嘉賓出場都會有表演，以前係以啦啦歌問好，重叫出口號：「快樂大本營，天天好心情！」；依家就係以開場舞出場，並由何炅起頭：「歡迎大家在星期六的晚上來到（贊助商名稱）快樂大本營，我們是…」然後快樂家族一起說：「快樂家族！」；嘉賓則會以開場舞或歌曲等方式出場。
而結尾係由何炅起頭：「以上就是我們今天（贊助商名稱）快樂大本營的全部內容！」然後係李維嘉：「節目最後讓我們一起感謝(贊助商)對我們節目的大力支持！」跟住係謝娜：「如果你快樂的話要看快樂大本營，不快樂的話更要看快樂大本營！」之後係杜海濤同吳昕先後說：「希望大家多多關註我們快樂大本營的官方微信！」同「祝大家天天開心，下期見！」。

環節
節目啱啱開始以娛樂性為主，以娛樂休閑為主導，特別注重參與性，既有場內嘉賓同觀眾嘅現場參與，又有場外電視觀眾嘅熱線參與。2007年成為主題性綜藝節目，主要邀請偶像明星來遊戲、訪談、互動遊戲等，令收視率節節高升。
推出單元：神馬都給力、女神季、春風微笑季、男神季等
經典遊戲：心有靈犀、快樂傳真、火線衝擊、誰是臥底、愛的抱抱等
2012年4月21號推出「啊(ā)(ㄚ)啊(á)(ㄚˊ)啊(ǎ)(ㄚˇ)啊(à)(ㄚˋ)—科學實驗站」單元、黑衣人（此環節導演）：小方、小黑、亞鵬、小朱
2012年9月29號推出「誰是臥底」遊戲
2013年7月27號推出「女神季」單元（至2013年9月7號）
2013年8月3號推出「天才笨笨碰—我們拼了」遊戲
2013年11月30號推出「靜電版火線衝擊」遊戲
2014年3月1號推出「害你在心口難開」遊戲
2014年4月12號推出「誰來接旨」及「就是不一樣」遊戲
2014年4月26號推出「春風微笑季」單元
2014年5月10號推出「大家請抱拳」遊戲
2014年6月28號推出「男神季」單元（至2014年8月30號）
2014年8月9號推出「請相信我」遊戲
2015年5月2號推出「我想靜靜」遊戲
2015年8月15號推出「啊啊啊啊—池到了！」單元（至2015年11月7號）

榮譽
1998年第16屆中國電視金鷹獎，快樂大本營（37期）榮獲綜藝性文藝節目獎。
2005年《新周刊》15年來中國最有價值的電視節目之一。
2007年星光大典年度最受歡迎綜藝節目獎。
2008年第13屆亞洲電視節最佳綜藝節目大獎。
2009年谷歌熱榜之最熱綜藝節目搜索排行榜首。
2009年中國世界紀錄協會2009年度中國收視率最高的電視綜藝娛樂節目。
2010年首屆大電視節最受矚目娛樂節目獎
2010年喺第2屆全國優秀電視文化欄目暨大型節目推薦表彰會中，榮獲「文藝、娛樂、競技類優秀欄目」獎
2011年喺第2屆全國優秀電視文化(文藝)欄目暨大型特別節目推薦表彰中榮獲優秀欄目獎
2013年《新周刊》中國電視榜15周年榮譽大獎
快樂奇蹟

《快樂奇蹟》（英文：The X Factor of Joy）係香港電視廣播有限公司嘅資訊節目，由陳貝兒主持，2018年11月10號開始香港時間逢禮拜六20:00到20:30喺翡翠台播。節目會講幾位重病病人點樣成功好得返。

節目調動
2018年12月8號：由於播《歡樂滿東華2018》，所以暫停播映。
提前射

提前射（粵拼：tai4 cin4 se6；英文：leading the target / deflection）係喺用槍炮同弓等嘅長距離武器射擊移動物體嗰陣，用家要考慮埋子彈到達目標要花嘅時間差，喺瞄準點上偏移目標少少，令子彈同目標最後會相交。需要提前射嘅量叫提前量。
呢種技巧喺射擊遊戲當中亦都成日用。
描述運算複雜度

描述運算複雜度（英文：Descriptive complexity）係運算複雜度理論嘅一個子領域，嘗試靠「要用咩邏輯表達問題」嚟將複雜度類別分門別類。
提圖斯

提圖斯（拉丁文：Titus，39年12月30號—81年9月13號）係羅馬帝國第十位皇帝，79年到81年在位。
提倫斯維達

提倫斯維達（英文：Terence Winter，全名Terence Patrick Winter，1960年10月2號—）係一名美國電視劇集同電影嘅編劇同監製。佢係HBO劇集《酒私風雲》（2010年–2014年）嘅創作人、編劇。喺做《酒私風雲》之前，維達曾經係HBO劇集《人在江湖》第二至六季（2000年–2007年）嘅編劇。2013年，佢幫馬田史高西斯嘅電影《華爾街狼人》寫劇本，得到提名奧斯卡最佳改編劇本獎。佢都係另外一部HBO劇集《黑膠時代》（2016年）嘅共同創作人、編劇。佢同Taylor Sheridan（英文：Taylor Sheridan）一齊創作咗Paramount+犯罪劇集《塔爾薩之王》。
提前編譯

提前編譯（ahead-of-time，AOT）喺電腦運算上係一種編譯做法，指編譯好嗮成個電腦程式，先至執行佢。
提取引發遺忘

提取引發遺忘（英文：retrieval-induced forgetting，RIF）係指個腦喺提取一件記憶嗰陣，齋係「提取記憶」呢個動作可以搞到個腦遺忘某啲資訊。
描戈律

描戈律（Bacolod）係菲律賓西維薩亞斯一座城，人口56萬。
描述語言學

描述語言學（粵拼：miu4 seot6 jyu5 jin4 hok6；英文：descriptive linguistics），又叫描寫語言學，係一種語言學，指根據語言群落嘅使用習慣，純客觀噉分析同描述啲人點樣用語言。描述語言學唔嘗試特登改變啲人用開語言嘅方法，純粹係研究唔同語言當時嘅用法。描述語言學可以係一種觀點，叫語言描述主義，佢反對「語言要噉噉噉用先至算係啱」嘅諗法，同語言規範主義相對。
現代所有語言學嘅學術研究都係跟從描述語言學嘅。描述語言學追求嘅係，唔帶偏見噉描述現實中語言嘅使用方式，就好似科學噉。
州

州，本義水中陸，住得人。及後引伸為地域分野。
商時渭水有族叫州，當地叫州，見於甲骨文、金文。
傳說禹分九州，借州字意思做大地分域，大地以大川分，之後又有十二州。
為咗分別，啲人另造新字洲，以表原意。到佛教傳入，佛教講世界，有講四洲，或者四大洲。近世借用大洲，對照西文，為世界分部，亞洲、歐洲咁。
漢時開以借州做行政分界，大政區分野。之後人越來越多，政區自然加多。咁樣，州又相應加多，州地越分越細，往往再上加級管州，近乎底層，最終同縣無差，廢棄。不過地名上，仍有殘留，如廣州、溫州、潮州等等，新行政分野，會用返個名，但唔係舊日州嘅意思。
現時中華人民共和國，仍有少量嘅州，稱為自治州，畀少數民族，介乎省同縣，如湘西土家族苗族自治州。
古時日本、朝鮮、越南，都有用過州。現時亦有殘留地名。
現今州，唐人多數用來叫外國頂級行政分野，尤其係相當自主，多數聯邦制，如美國、德國咁。不過唔一定，有時會叫省或者邦。

字
甲骨文。州字。
甲骨文洲，川字中間一筆，正中有個圈，以示沙州陸地。
《說文》
水中可居曰州，周遶其㫄，从重川。昔堯遭洪水，民居水中高土，或曰九州。《詩》曰：「在河之州。」一曰州，疇也。各疇其土而生之。

中國
漢劉徹時，借州名做監察分界，由刺御史巡查。到黃巾之亂時，官演變成州牧，全權負責州內事宜，兼具軍權、政權。州自此轉成頂級行政區，下管郡，郡管縣，三級制。
南北朝時州數大增，一州所管地方變細。
隋唐反覆，二三級制，有時省州，有時復州，有時省郡，有時復郡。唐最終下為州縣上有道，三級定落來。州為中級。
宋時，道變成路，下領州，州領縣。重要嘅州會升為府。州為中級。
大元改制，最上為行中書省，省下有路、府、州、縣，五級制。唔一定一級級，有時會直轄。省管路，又會直管府，管州。路管府，又會直管州，管縣。府管州，又會直管縣。最尾州管縣。州為中下級。
大明改行中書省，叫承宣布政使司，不過多數叫省。精簡咗啲，省、府、州、縣，四級制。當中又有所謂直隸州。唔係全部都三級，只省州縣，另一啲地方，省府州。州有時底層，有時中層。
大清時，省、府、縣為主。另有州同廳。州係特設。有時設直隸州，下領縣，歸省管。有時府下唔叫縣，叫散州。
明清時，有啲府名，會承襲之前州名，如廣州府。
中華民國廢府州廳。無州。但有承襲州名，如廣州市。
中華人民共和國，有三十個自治州，畀少數民族，介乎省同縣，如湘西土家族苗族自治州。
巡航定速

巡航定速（英文：cruise control / speed control）係指能夠自動噉控制一架機動車輛嘅速度嘅系統。
巡航導彈

巡航導彈係一種用噴射引擎推進、用機翼嚟整升力去飛嘅飛彈，可以話係「裝咗炸彈嘅無人自殺飛機」。
川﨑修平

川﨑修平（2001年4月28號—）係日本足球員，打前鋒位置，效力大阪飛腳。
巡洋艦

巡洋艦（cruiser）係種軍艦，規模比起戰列艦細，但係比驅逐艦大。
川鍋良祐

川鍋良祐（1986年2月26號—）係日本足球員，司職後衞，效力過栃木SC，北九州向日葵，松本山雅，長野帕塞羅，及鳥取飛翔。
川龍街

川龍街（英文：Chuen Lung Street）係香港新界荃灣區荃灣市中心一條馬路，由兆和街開始，去到楊屋道。
川野淳次

川野淳次（1945年7月11號—）係日本足球員，司職後衞，曾經喺1968～1969年間爲日本足球代表隊出場2次。
愛國係工作

愛國係工作（官話白話文：愛國是工作）係一個形容部分中國或者香港嘅中國民族主義人士、中共黨員同公務員嘅用語，意思係講佢哋口頭講到自己點樣愛國，但喺日常生活就擁抱西方社會嘅嘢，甚至移民去西方國家。
對於一啲公開表達熱愛中國嘅公眾人物，有啲唔領情或者覺得太誇張嘅中國網民亦會用呢句嘢嚟揶揄。例如立場親中、經常發表熱愛中國言論但又喺結婚後喺台灣長住嘅香港藝人余文樂，或者一啲抖音上嘅網絡紅人，都試過畀人用呢句嚟批評。

用詞嘅變種
有啲人會將『愛國是工作』呢句後面配上『移民是生活』。另外，針對一啲言論公開反美但實質行動相反嘅人，就會形容佢哋係『反美是工作，留美是生活』，而呢句說話本身正正係出自中國共產黨黨員兼學者司馬南。
愛國唔愛黨

愛國唔愛黨（中文：愛國不愛黨）係一種喺香港本土派崛起之前，香港泛民主派嘅其中一種政治主張。意思係即使愛國亦唔等同要支持共產黨，亦可以爭取香港嘅民主自由。甚至喺一啲民主派組織嘅黨綱入面都有一啲類似嘅說法。
不過，隨住中港矛盾問題日益嚴重、本土派崛起、香港逃犯條例爭議、以及北京單方面強行修改香港選舉方法等事件之後，呢種論述越來越少人支持，甚至去到2021年，國務院港澳辦主任夏寶龍同埋香港政制及內地事務局長曾國衞都講到明愛國即係唔可以傷害中國共產黨嘅領導。

起源
根據《鄧小平文選》第三卷，人民出版社1993年10月第1版，第61頁鄧小平喺提出一國兩制作為處理香港主權問題嘅時候，提及：「什麼叫愛國者？愛國者的標準是，尊重自己民族，誠心誠意擁護祖國恢復行使對香港的主權，不損害香港的繁榮和穩定。只要具備這些條件，不管他們相信資本主義，還是相信封建主義，甚至相信奴隸主義，都是愛國者。我們不要求他們都贊成中國的社會主義制度，只要求他們愛祖國，愛香港。」（譯：乜先叫愛國者？愛國者嘅標準係，尊重自己民族，真心撐祖國恢復行使香港嘅主權，唔整衰香港嘅繁榮同埋穩定。祇要具備呢啲條件，唔理佢哋信資本主義，定係封建主義，甚至信奴隸主義，都係愛國者。我哋唔會要求佢哋贊成中國嘅社會主義制度，祇係要求佢哋愛祖國，愛香港。）

愛國唔愛黨喺香港嘅展現
愛國唔愛黨喺香港其中一個最為明顯嘅展現，就係多年嚟由支聯會舉辦嘅六四燭光晚會，佢哋主張建設民主中國，亦唔會否認自己作為中國人嘅身份。
愛國教育支援中心

愛國教育支援中心是一座香港用於推行愛國教育的中心，位於沙田豐盛苑宣道會陳元喜小學前校舍。中心由香港教育工作者聯會以自負盈虧形式籌建及經營，2022年7月16號正式開幕。
愛問知識人

愛問知識人係新浪網推出嘅搜索引擎愛問（iask）嘅子服務。

功能
用戶註冊帳號後，可以自由提出問題或回答問題；對於提問者，提問時加入懸賞分數，自提出問題開始，若果提問者喺提問懸賞期間內認為有滿意回答，可選擇結束提問，提供滿意答案嘅用戶則就獲得懸賞分數。同百度知唔同，一次追加懸賞分後可以增加15日嘅問題有效期。

共享資料
共享資料係愛問知識人嘅一個子內容，由註冊用戶上傳唔超過50MB嘅文件畀所有用戶下載。其中既有原創，亦有侵權作品。

競爭對手
愛問知識人嘅最大競爭對手係啱啱突破1400萬個已解決問題嘅百度知道。
呢篇愛問知識人係關於互聯網嘅楔位文章，重未寫完嘅。麻煩你幫手充實佢。
愛原亞里沙

愛原亞里沙，係日本嘅一個女藝人同埋配音員。
慶妃

慶妃（1840年—1885年）姓張，漢軍旗人個女，清朝咸豐帝嘅妃嬪。

生平
道光二十年（1840年）十月初一生。咸豐帝時，張氏係長春宮宮女，係四春娘娘（禧妃、慶妃、吉妃、璷妃）其中一個。咸豐九年（1859年），由宮女晉為慶貴人，次序係禧貴人之次。咸豐帝死咗之後，四春娘娘喺同一日被同治帝進為嬪。慶貴人改叫慶嬪。同治帝死咗之後，四個人又再被光緒帝一齊晉為妃。光緒十一年（1885年）乙酉五月初三，張氏死咗，四十六歲命。光緒十四年九月二十四日，以嬪禮葬係定陵妃園寢。
慶尚北道

慶尚北道係大韓民國一道，首府安東。
慶尚北道係舊時新羅王國嘅地界，境內嘅慶州就係舊陣時新羅嘅首都。
慶州歷史遺蹟地區

慶州歷史遺蹟地區係個喺韓國嘅世界遺產，登錄喺聯合國教科文組織嘅世界遺產名錄。
慶和

慶和（越南文：Khánh Hòa）係越南一省，省會芽莊，人口大約110萬。
慶回歸晚會群組

慶回歸晚會群組，簡稱慶回歸群組，係指喺武漢肺炎香港疫情入面，懷疑因為喺2020年7月9號一齊參與喺旺角雅蘭中心4樓稻香「迎．潮」酒家嘅「慶回歸創輝煌歌舞晚會」而感染武漢肺炎嘅一個感染者群組。呢個群組入面共有41人確診患上武漢肺炎，更加引發更多感染群組，包括富臨生日宴群組。
慶州

慶州係南韓慶尚北道一個市，人口26萬。佢係古時新羅嘅京師。
慶北大學

慶北大學（粵拼：hing3 bak1 daai6 hok6，경북대학교）係喺大韓民國大邱廣域市嘅一間國立大學。
慶山

慶山（韓文：경산시／慶山市 Gyeongsan si */?）係大韓民國慶尚北道嘅一個市。
所有人都在玩手機

《所有人都在玩手機》係中國馬賽克樂隊喺2017年發行《NO CLUB》專輯入面嘅一隻歌。由卓越作曲同填詞，馬賽克樂隊演唱。

簡介
《所有人都在玩手機》顧名思義係講緊呢個年代好多人都玩緊手機。手機已經變咗做生活入面缺一不可嘅嘢。大家都對手機係有依賴，拎嚟睇新聞、處理文件，基本上都喺手機到做。而家喺生活入面，都見到唔少人做咗低頭族。啲人甚至將佢哋內心嘅性感、諗法都放嗮喺手機度。
手機既可以促進溝通，又可以造成隔膜。佢哋想聽眾聽完呢隻歌去諗下係咪可以畀返啲時間自己，同屋企人朋友面對面溝通。
房遺愛

房遺愛（622年—653年3月6號），名俊，大唐宰相房玄齡二仔，貞觀二十二年（648年）畀唐太宗賜婚，娶咗太宗當時最錫嘅第十七囡高陽公主（後尾改封合浦公主）做老婆，收公主侍女淑兒為妾。成婚之後被任命做右衛將軍。唐高宗時被任命為房州刺史。永徽四年（653年）謀反伏誅，高陽公主賜自盡，諸子流放到嶺表。
維基文庫有原文：
:zh:旧唐书/卷66
房遺直

房遺直係大唐官員，宰相房玄齡嘅嫡長子，繼承老頭梁國公爵位，永徽初年做到禮部尚書、汴州刺史。後尾細佬房遺愛謀反失敗伏誅，房遺直以老頭嘅功勞被特赦，除名為庶人。
維基文庫有原文：
:zh:旧唐书/卷66
所澤

所澤（粵拼：so2 zaak6）係日本埼玉縣一個特例市，人口34萬。
房間裏的大象

《房間裏的大象》係臺灣歌手持修嘅專輯，喺2019年11月20號由野生音娛樂公司發行。
所以我化妝

《所以我化妝》（日文：だから私はメイクする）係劇團雌貓寫嘅書；同埋係日本漫畫家芝田光畫嘅改編漫畫，喺《FEEL YOUNG》2019年7月號至2021年4月號期間連載。
2020年，俾東京電視台翻拍成深夜電視劇，由神崎惠主演，2020年10月至11月期間逢星期三晚（星期四凌晨）播映，一共6集。
所河仁美

所河仁美 ，係日本嘅一個女藝人同埋配音員。
新地區

新地（芬蘭文：Uusimaa）係芬蘭嘅行政區，首府由首都赫爾辛基兼任。
新地町

新地町（日文：新地町／しんちまち Shinchi machi */?）係日本福島縣相馬郡最東北嘅一個町。
新地町位於福島縣濱通，北部、西部同宮城縣接壤。西部阿武隈山脈延伸嘅山間平地上，有城鎮、田野、果園，海水淺、海水清澈、沙灘美麗。一年四季氣候溫和，平均氣溫攝氏12℃，氣候十分舒適。
新地町自然資源豐富，主要產業係農業同漁業。農業方面，以水稻為主，實行蔬菜、果樹、花木等綜合經營。
作為主要漁港嘅鶴濱漁港，由親潮同黑潮交匯嘅漁場出產比目魚。
新地町嘅自然環境相當優美，周圍環繞住山林同埋河流，而當地嘅農業產品，例如米、蔬菜同埋水果。

三一一大地震影響
新地町喺2011年日本三一一大地震同核災難之後，成為一個重災區，因為新地町距離福島核電廠只有約10公里，所以喺核災之後成為一個受到嚴格限制同埋疏散措施影響嘅地區。喺核災後，當局實施咗核災區域劃分，而新地町就係其中一個指定嘅「警戒區」，居民被迫撤離，新地町嘅經濟同社區發展受到很大影響，而當地嘅農業活動亦受到嚴重損失。
一啲居民喺2014年開始獲准返回新地町居住。現時，新地町嘅重建工作仍然在進行中，當地居民努力恢復社區嘅生活，並且進行農業復甦嘅努力。
新城勁爆流行榜

《新城勁爆流行榜》係新城知訊台嘅音樂節目，亦係香港新城電台為香港流行歌搞嘅音樂排行榜，1991年創立。而家播出時間係逢禮拜六16:00-19:00。每個禮拜都會公佈廿首本地歌（新城勁爆本地榜）同廿首外語歌（新城勁爆外語榜）嘅排名。
新垣樽助

新垣樽助 ，係日本嘅一個男配音員。

配音作品一覽
呢個表唔完整，歡迎加料。
新垣結衣

新垣結衣（粵拼：san1 wun4 git3 ji1；日文：新垣結衣(Aragaki Yui)；1988年6月11號—），日本女演員、模特兒、歌手，沖繩縣那霸市人。佢響日出高等學校（日文：日出学園中学校・高等学校）畢業，曾經係LesPros娛樂（日文：レプロエンタテインメント）（レプロエンタテイメント）旗下嘅藝人。
新垣貴之

新垣貴之（1996年8月12號—）係日本足球員，打中場位置，效力北九州向日葵。
截取通訊及監察事務專員秘書處

截取通訊及監察事務專員秘書處係香港政府保安局屬下一個部門，負責截取通訊及監察事務。依家截取通訊及監察事務專員係石輝法官。
截距

呢條線嘅 y-截距係（0,1）。
喺坐標幾何裏面，一個函數或者關係式同直角坐標系嘅 y-軸相交嘅點嘅 y-坐標，就係所謂嘅 y-截距（y-intercept）。如果個函數叫，噉y-截距就係。
戰利品

戰利品（粵拼：zin3 lei6 ban2）係一種回報或紀念指定成就啲嘢，大多數喺體育同競賽運動入面出現，且事後先有。
戥穿石

戥穿石喺一場婚禮裏便，除咗伴郎之外，係一班陪住新郎，幫新郎打點嘅男人。因為戥讀鄧，所以亦都有人寫做鄧村石，鄧穿石。亦有人考訂寫做幐豬石。
戥穿石通常係新郎哥老死，好好朋友，又或者係親戚來。其中一個最熟嘅就做伴郎。

個名起源
戥穿石據考據，係由戥豬石而來。豬仔拎去市集買，都會用擔挑。豬仔就響擔挑一邊籃，而另一邊呢，就放響舊咁上下重嘅石來戥返勻兩邊重量。所以呢舊就叫做戥豬石。因為呢舊石只係用來陪豬運出去買，所以啲就變成陪襯，豬買完就無利用價值，可以掉得。後尾講講下就由戥豬石變成戥穿石，意思係陪襯咁解。
因為新郎娶老婆都要人陪住，呢班人就叫做戥穿石，上下打點，飲完酒後就無用，所以畀人比喻做戥穿石。

唐人
戥穿石係來幫手同新郎搞婚禮，同新娘姊妹夾手。婚禮開始幫手接新婚。婚宴幫手接待安排賓客。有時亦都幫手主持婚宴。

英式
英文戥穿石叫Groomsman。戥穿石幫伴郎手搞夜晚個派對，行禮幫手帶位，陪姊妹行敎堂同接待。有時亦都同伴郎做婚禮短講。同伴娘或者單身女賓客跳舞。
軍官婚禮就會有隊揸劍做戥穿石呢個角式。呢班戥穿石通常係同一班一齊同事嘅軍人，同軍官好好朋友嘅。佢哋會響劍做成栱門，畀新人同賓客行過。
截尾脈海螂

截尾脈海螂（學名：Venatomya truncata），係海螂目海螂蛤科Venatomya嘅一種。主要分布於韓國、中國大陸，常棲息喺淺水區。
戰俘

戰俘係指在戰爭各方中，武裝衝突期間或之後被交戰國俘虜嘅人。
廣州醫科大學

廣州醫科大學（粵拼：gwong2 zau1 ji1 fo1 daai6 hok6）；第個名係廣州醫學院（gwong2 zau1 ji1 hok6 jyun2）；簡稱廣醫（gwong2 ji1）；佢係中國廣東省廣州市嘅一間比較出名嘅大學，有兩個校區。呢間學校喺1958年成立。佢重係一間用醫學嘅優勢同特色嚟搞博士、碩士、本科等多層次嘅人才培養嘅全日制一本高校。學校屬下有16間二級學院，8間直屬附屬醫院同10間非直屬嘅附屬醫院，19間研究所同19間市級以上嘅重點實驗室響度。

校區
呢間學校有2個校區，分別喺：
東風西校區：喺越秀區東風西路嘅盤福立交西北偏西冇幾遠嗰度，廣州市第一人民醫院北邊隔墻嘅對面。佢間嘢嘅北門啱好對住流花湖公園嘅東門正對面。
番禺校區：番禺區新造鎮嘅S296省道入去1km嗰度。
廣州醫科大學附屬口腔醫院

醫院喺1950年成立，早期係廣鐵集團屬下嘅醫院，用過廣鐵集團羊城鐵路總公司廣州醫院嘅名。直到2004年，由於廣州南站從黃沙搬到番禺一帶，附屬醫院交咗畀廣州醫學院睇實而改名做廣州醫學院羊城醫院，重喺2007年1月加掛廣州醫學院口腔醫院嚿牌。2012年因廣州醫學院改名做廣州醫科大學關係，屬下所有醫院亦一同改名，本院改名做今日嘅廣州醫科大學附屬口腔醫院。
越秀院區喺1990年代初成立，初期係一間普通嘅門診部，直到2004年轉型成醫學院屬下嘅口腔門診部。
廣州醫藥

廣州恆大淘寶足球會喺2007～2010年間嗌過廣州醫藥足球會。
廣州醫藥類型製藥廠開檔1951年6月1號總部地址 中國廣東廣州荔灣區大同路103號產業藥品生產企業網址https://www.gzmpc.com/
廣州醫藥（粵拼：gwong2 zau1 ji1 joek6；英文：Guangzhou Pharmaceutical Corporation），簡稱廣藥（GZPC），係中國廣東廣州嘅製藥廠，1951年6月1號成立，位置喺荔灣區大同路103號。公司出藥品為主。
佢既係中國大陸最大嘅中外合資醫藥流通企業，又係Walgreens Boots Alliance（英文：Walgreens Boots Alliance）嘅成員企業。

史
1951年6月1號，廣東省衛生廳出錢喺廣州荔灣區沙面一帶開咗間醫藥公司，初期嗌中國醫藥公司廣東省公司，重喺第二年開咗第一間門市部（今日嘅健民醫藥）同改名做中國醫藥公司廣州分公司。1955年成立咗下鄉工作小組嚟負責送藥到廣州市屬下嘅鄉下地區。1963年成為中華人民共和國指定嘅麻醉藥品供應點，1年後亦喺漢民路（今日嘅北京路）開咗廣東第一間專賣獸藥嘅商舖。1973年將醫藥同藥材兩個商業系統合併而成立藥品公司。1978年成立咗廣州市新藥商店（今日嘅廣州國盈醫藥）。1980年，公司開咗嗰時中國大陸聞所未聞嘅「總經銷、總代理」嘅藥品分銷模式。1981年恢復返醫藥公司。
醫院倉庫喺1986～1989年間攞咗中國大陸醫藥「四好」倉庫嘅稱呼，1990年升級成醫藥商業國家二級企業標準。隨後工廠因唔夠用嘅關係，1995年，公司先後將倉庫搬到白雲區凰崗一帶，總部搬到大同路103號。1996年先後將健民、友邦同名利眾三間醫藥基層舖合併咗，重推行咗24個鐘賣藥嘅服務。1997年新成立咗醫藥小商品批發部（今日嘅欣特醫藥）。
2001年，公司改制成有限責任公司兼改名做廣州醫藥有限公司，1年後又將原有嘅醫療器械、化學試劑同實驗玻璃玻璃儀器三間批發部商舖合併，組建成廣州器化醫療設備公司。2004年，公司正式衝出廣東，喺湖北同埋福建成立咗分公司，亦喺凰崗成立咗中國大陸第一間醫藥商業現代藥品物流中心。2007年俾商務部批准，正式成為中外合資企業。2009同2010年先後喺佛山同深圳成立咗分公司，重喺2010年成為亞運會嘅運動員專用藥械唯一配送單位。2011年，公司喺陝西、海南成立咗分公司。2013年喺獅山搞咗物流中心，2014年衝出中國大陸，喺香港搞咗間分公司。
廣州醫科大學附屬腫瘤醫院

間醫院喺1985年開工起，1987年起好兼開業，初期嗌過廣州市腫瘤醫院個名。2006年1月20號，由於廣州醫學院接手而改名做廣州醫學院附屬腫瘤醫院。2013年，由於廣州醫學院改名做廣州醫科大學，醫院亦同改名做廣州醫科大學附屬腫瘤醫院。
廣州醫學院荔灣醫院

廣州醫學院荔灣醫院（粵拼：gwong2 zau1 ji1 hok6 jyun2 lai6 waan1 ji1 jyun2）係中國廣東省廣州市嘅一間醫院，喺荔灣區嘅中山八路同荔灣路嘅交界之間嘅西北邊，荔灣區青少年宮嘅東北邊隔籬。呢間嘢係喺2001年嗰時，從荔灣區第一人民醫院同荔灣區婦幼保健院合併出嚟嘅荔灣區中心醫院。雖然呢間醫院喺2001年合併咗之後就保留咗荔灣區婦幼保健院嘅名同職能，但係從2001年開始，荔灣區政府就將呢間醫院交咗畀廣州醫學院嚟睺實。
廣州醫科大學附屬第一醫院

2013年：醫院亦改名做廣州醫科大學第一附屬醫院。